|  |  |  |
| --- | --- | --- |
| Rīgā | Nr. | 2017 . gada                         |

**. §**

**Nodarbinātības padomes ietvaros identificēto pasākumu kopums**

**un to izpildes termiņi**

TA-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai Ekonomikas ministrijas iesniegto informatīvo ziņojumu.

2. Valsts kancelejai līdz 2017. gada 1. aprīlim sagatavot Ministru prezidenta rīkojuma projektu par darba grupas izveidi, lai, iesaistot atbildīgās institūcijas, līdz 2017. gada 1. jūnijam izstrādātu risinājumus procedūru vienkāršošanai valsts profesionālās izglītības iestāžu neizmantoto pašu ieņēmumu pārnešanai uz nākamo gadu, elastīgas pieejas ieviešanai attiecībā uz pakalpojumu izcenojumu profesionālās izglītības iestāžu cenrāžos, kā arī snieguma finansējuma ieviešanai profesionālajā izglītībā, tādējādi stimulējot profesionālās izglītības iestāžu sadarbību ar privāto sektoru.

3. Izglītības un zinātnes ministrijai:

3.1. līdz 2017. gada 31. maijam:

3.1.1. izvērtēt iespēju atvieglot pasniedzēju slodžu regulējumu un rast iespēju organizēt mācību darbu 12 mēnešus gadā;

3.1.2. sadarbībā ar Izglītības kvalitātes valsts dienestu un pašvaldībām vienkāršot privātajam sektoram paredzēto valsts profesionālās izglītības iestāžu izglītības programmu saskaņošanu;

3.2. līdz 2017. gada 31. decembrim:

3.2.1. izstrādāt kritērijus (prasības) pieaugušo izglītības īstenotājiem, pieaugušo izglītības programmu un infrastruktūras kvalitātei;

3.2.2. sadarbībā ar Ekonomikas ministriju sagatavot priekšlikumus absolventu ekonomiskās aktivitātes un nodarbinātības monitoringam.

4. Valsts kancelejai sadarbībā ar Ekonomikas ministriju, kā arī iesaistot sociālos partnerus, darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide un sociālā dialoga attīstība labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" 3.4.2.2. pasākuma "Sociālā dialoga attīstība labāka tiesiska regulējuma izstrādē uzņēmējdarbības atbalsta jomā" īstenošanas ietvaros uzraudzīt, lai pasākumi nodarbināto profesionālās pilnveides sistēmas attīstībai tiktu ietverti izstrādājamos nozaru koplīgumos.

5. Valsts kancelejai, īstenojot Valsts pārvaldes reformas plānu, kā arī izstrādājot mācību pasūtījumu Valsts administrācijas skolai, ietvert pasākumus, kas veicina nodarbināto profesionālo kompetenču pilnveidošanu, tai skaitā ņemot vērā Nodarbinātības padomes definētos darba tirgus pārmaiņu virzienus.

Ministru prezidents Māris Kučinskis

Valsts kancelejas direktors Mārtiņš Krieviņš